rejauldu/bengali-wikipedia huggingface dataset:
এস. এম. এ. রাশীদুল হাসান (১ নভেম্বর, ১৯৩২ - ১৪ ডিসেম্বর, ১৯৭১) একজন বাংলাদেশী শিক্ষাবিদ, শহীদ বুদ্ধিজীবী। তিনি ঢাকা বিশ্ববিদ্যালয় সহ বহু শিক্ষাপ্রতিষ্ঠানে শিক্ষকতা করেছেন।   প্রাথমিক জীবন ও শিক্ষা  রাশীদুল হাসানের জন্ম ভারতের পশ্চিমবঙ্গ রাজ্যের বীরভূম জেলার বড়শিজা গ্রামে। তার মায়ের নাম খাদিজা বেগম, এবং বাবার নাম মৌলবি মোহাম্মদ আবু সাঈদ। ভাবতা আজিজিয়া মাদ্রাসায় ভর্তি হওয়ার মাধ্যমে তার শিক্ষাজীবন শুরু হয়। ১৯৪৯ সালে তিনি ঢাকার ইসলামিয়া ইন্টারমিডিয়েট কলেজ থেকে আই.এ. পাশ করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৫২ সালে বি.এ. (অনার্স) ও ১৯৫৪ সালে এম.এ. (মাস্টার্স) ডিগ্রি লাভ করেন।   কর্মজীবন  তার শিক্ষকতা জীবন শুরু হয় নরসিংদী কলেজে শিক্ষকতা শুরুর মধ্য দিয়ে। এক বছর সেখানে শিক্ষকতা করার পর তিনি চলে যান পাবনার এডওয়ার্ড কলেজে, এবং সেখানেও প্রায় তিন বছর শিক্ষকতা করেন। ১৯৫৭ সালে তিনি কলকাতায় চলে যান, এবং সেখানকার কৃষ্ণচন্দ্র কলেজের ইংরেজি বিভাগে শিক্ষক হিসেবে যোগ দেন। তার জীবনের সর্বশেষ কর্মক্ষেত্র ছিলো ঢাকা বিশ্ববিদ্যালয়। এখানে ইংরেজি বিভাগে তিনি ১৯৬৭ সালে প্রভাষক পদে যোগ দেন এবং ১৯৭০ সালে সেখানকার সিনিয়র প্রভাষক পদে পদোন্নতি লাভ করেন।   মৃত্যু  ১৯৭১ সালের ১৪ ডিসেম্বর পাকিস্তানি হানাদার বাহিনীর এ দেশীয় সহযোগীরা তাকে ঢাকা বিশ্ববিদ্যালয়েরই অপর শিক্ষক আনোয়ার পাশার বাসা থেকে ধরে নিয়ে যায়। ২২ দিন পর অন্যান্য বুদ্ধিজীবীদের মৃতদেহের সাথে তার লাশ ঢাকার মিরপুরের রায়েরবাজার বদ্ধভূমিতে পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়। বাংলাপিডিয়া  ৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খানকে ১৯৭১ সালের ১০ থেকে ১৫ ডিসেম্বরের মধ্যে রাশীদুল হাসান এবং আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দেয় আন্তর্জাতিক অপরাধ ট্রাইব্যুনাল-২।বুদ্ধিজীবী হত্যার সাজা ফাঁসি, প্রথম আলো দৈনিক পত্রিকা, লেখকঃ কুন্তল রায় ও মোছাব্বের হোসেন, ৪ঠা নভেম্বর, ২০১৩।মুঈনুদ্দীন ও আশরাফুজ্জামান খানের মৃত্যুদণ্ড, আকবর হোসেন, বিবিসি বাংলা, ঢাকা, ৩রা নভেম্বর, ২০১৩।   সন্মাননা ও পুরস্কার  বাংলাদেশ সরকারের ডাক বিভাগ ১৯৯১ সালের ১৪ ডিসেম্বর শহীদ বুদ্ধিজীবী দিবসে এস.এম.এ রাশীদুল হাসানের নামে স্মারক ডাকটিকেট প্রকাশ করে। ২০১৮ সালে বাংলাদেশ সরকার তাকে মরণোত্তর স্বাধীনতা পুরস্কার সম্মাননায় ভূষিত করে।  চিত্রশালা  থাম্ব|ঢাকা বিশ্ববিদ্যালয় কেন্দ্রীয় মসজিদের পাশে রাশীদুল হাসানের কবর   তথ্যসূত্র    বহিঃসংযোগ     গুণীজন ডট কম  বিষয়শ্রেণী:১৯৩২-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশে খুন হওয়া ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:পশ্চিমবঙ্গের শিক্ষাবিদ
গৈলা মডেল মাধ্যমিক বিদ্যালয় বাংলাদেশের একটি প্রাচীন মাধ্যমিক স্তরের শিক্ষা প্রতিষ্ঠান। এটি বরিশাল জেলা এর আগৈলঝাড়া উপজেলার অন্তর্গত গৈলাতে গ্রামে অবস্থিত। ব্রিটিশ আমলে ১৮৯৩ সালে গৈলা হাই ইংলিশ স্কুল নামে বিদ্যালয়টি প্রতিষ্ঠিত হয়। ২০০৮ সালে গৈলা মাধ্যমিক বিদ্যালয়টি মডেল হাইস্কুলে রূপান্তরিত হয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।   ইতিহাস  ১৮৯৩ সালের ২৩ জানুয়ারি আগৈলঝাড়ার ফুলশ্রী গ্রামের শিক্ষানুরাগী কৈলাশ চন্দ্র সেন নিজ অঞ্চলে শিক্ষা বিস্তারের লক্ষ্যে বিদ্যালয়টি প্রতিষ্ঠা করেন।  জানা যায়, তিনি শিক্ষাজীবনে বিএ সম্পন্ন করে সরকারি ম্যাজিস্ট্রেটের চাকরি পেয়েছিলেন, কিন্তু নিজ অঞ্চলের শিক্ষার গুরুত্বের কথা ভেবে উচ্চপদস্থ সরকারি চাকরি ছেড়ে প্রধান শিক্ষকের দায়িত্ব গ্রহণ করেন ও দীর্ঘ ৩৭ বছর বিদ্যালয় পরিচালনার পরে অবসর নেন।  তিনি প্রথমে গৈলা কালুপাড়া গ্রামের ঐতিহ্যবাহী দাসের বাড়িতে বিদ্যালয়ের কার্যক্রম শুরু করেন। প্রতিষ্ঠাকালে বিদ্যালয়ের শিক্ষার্থী ছিল ৩৬০ জন। পরবর্তী সময়ে দ্রুত শিক্ষার্থী বৃদ্ধি পাওয়ায় দাসের বাড়ির সম্পত্তির ওপরেই বর্তমান স্থানে স্কুলটি স্থানান্তর করা হয়। বর্তমানে গৌরনদী-গোপালগঞ্জ সড়কের পার্শ্ববর্তী আগৈলঝাড়ায় গৈলা নামক স্থানে বিদ্যালয়টির অবস্থান। বিদ্যালয়টি গৌরনদী-আগৈলঝাড়া অঞ্চলের সর্বপ্রথম মাধ্যমিক পর্যায়ের স্কুল। বিদ্যালয়ের পাশে রয়েছে হিজলী বন্দিশিবিরে ব্রিটিশ পুলিশের গুলিতে নিহত তারক সেনের স্মৃতিসৌধ ও ১৯৭১ সালে মুক্তিযুদ্ধকালীন সময়ে দক্ষিণাঞ্চলে সড়কপথে সর্বপ্রথম সম্মুখযুদ্ধে নিহত শহীদ সিপাহী আলাউদ্দিন ওরফে আলা বক্সের সমাধি।   ১৯৯৩ সালে গৈলা মাধ্যমিক বিদ্যালয়ের শতবর্ষ পূর্তি উপলক্ষে প্রাক্তন শিক্ষার্থীরা নিজেদের অর্থায়নে ১৬০০ বর্গফুট আয়তনের ‘শতবর্ষ ভবন’ গড়ে তোলেন।  পরবর্তীতে ২০০৮ সালে বিদ্যালয়টি মডেল হাইস্কুলে রূপান্তরিত হয় ও গৈলা মডেল মাধ্যমিক বিদ্যালয় নামকরণ করা হয়। ২০১২ সালে বিদ্যালয়টি ১২০ বছর পূর্তি উপলক্ষে পূনর্মিলনী অনুষ্ঠান উদ্‌যাপিত হয়।    অবকাঠামো   প্রশাসন   শিক্ষা কার্যক্রম  বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান করা হয়। প্রতিটি শ্রেণীতে একজন ক্লাস শিক্ষক থাকে। বর্তমানে বিদ্যালয়টিতে প্রায় দেড় হাজার ছাত্র-ছাত্রী পড়াশোনা করছে। তাদের পাঠদানের জন্য মোট ৩৭ জন শিক্ষক-শিক্ষিকা ও কর্মচারী নিয়োজিত রয়েছেন।  শিক্ষা-সহায়ক কার্যক্রম  বার্ষিক ক্রীড়া প্রতিযোগিতা   বার্ষিক সাংস্কৃতিক অনুষ্ঠান   উল্লেখযোগ্য প্রাক্তন শিক্ষার্থী   শেখ মুজিবুর রহমান  আবদুর রব সেরনিয়াবাত, বাংলার সাবেক কৃষি মন্ত্রী  সুনীল কুমার গুপ্ত, সাবেক মন্ত্রী  ব্রিগেডিয়ার এম এ মালেক, সাবেক তত্ত্বাবধায়ক সরকারের প্রধান উপদেষ্টার বিশেষ সহকারী   আবুল হোসেন, সাবেক যোগাযোগ মন্ত্রী   অজয় দাস গুপ্ত, দৈনিক সমকাল এর সহযোগী সম্পাদক  তটিনী গুপ্তা, কলকাতা বেথুন কলেজের সাবেক অধ্যক্ষ  অমিয়কুমার দাশগুপ্ত, প্রখ্যাত অর্থনীতিবিদ  সুরেন্দ্র নাথ গুপ্ত, কলকাতা বিশ্ববিদ্যালয় ও ক্যামব্রিজ বিশ্ববিদ্যালয় থেকে দু’বার পিএইচডি ডিগ্রী প্রাপ্ত  এম শাহআলম, প্রকৌশলী।  তথ্যসূত্র   বহিঃসংযোগ  বরিশাল শিক্ষা বোর্ডে গৈলা মডেল মাধ্যমিক বিদ্যালয়  বিষয়শ্রেণী:বরিশাল জেলার বিদ্যালয় বিষয়শ্রেণী:১৮৯৩-এ প্রতিষ্ঠিত বিষয়শ্রেণী:আগৈলঝাড়া উপজেলা বিষয়শ্রেণী:গৈলা
১৬ আনা প্রেম ২০১৭ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্র টি পরিচালনা করেছেন আলী আজাদ এবং প্রযোজনা করা হয়েছে মিথি ফিল্মস্ ব্যানারে মাধ্যমে। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক এবং তানিয়া বৃষ্টি আর অন্যান্য ভূমিকায় অভিনয় করেছেন আলেকজান্ডার বো, নির্জনা, কাজী হায়াৎ, মিজু আহমেদ সহ আরো অনেকে।   শ্রেষ্ঠাংশে    সাইমন সাদিক - অমিত  তানিয়া বৃষ্টি  আলেকজান্ডার বো  নির্জনা  কাজী হায়াৎ  মিজু আহমেদ   মুক্তি  এই চলচ্চিত্রটি ২০১৪ সালে নির্মাণ করা হয়। কিন্তু প্রেক্ষাগৃহে মুক্তি পায় ২০১৭ সালের ২৯ সেপ্টেম্বর।   তথ্যসূত্র    বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
হেয়াত মামুদ (১৬৯৩ – ১৭৬০) ছিলেন মধ্যযুগের একজন বাঙালী কবি। তার কবিতায় রংপুর অঞ্চলের ভাষারীতির ছাঁপ স্পষ্ট। মধ্যযুগীয় অন্যান্য কাব্যের মতো তার কাব্যগুলো ধর্ম-কেন্দ্রীক হলেও তাতে সমাজ-সচেতনতা ও পরমত সহিষ্ণুতার পরিচয় পাওয়া যায়। বাংলা সাহিত্যে মধ্যযুগীয় কাব্যধারার শেষ কবি তিনি।  প্রাথমিক জীবন মামুদ ১৬৯৩ সালে রংপুর জেলার পীরগঞ্জ উপজেলার ঝাড়বিশলা গ্রামে জন্ম নেন। তার পিতা শাহ কবির মামুদ ছিলেন ঘোড়াঘাট সরকারের দেওয়ান এবং তিনি নিজে ছিলেন ওই সরকারের কাজী। ব্যক্তিজীবনে তিনি সাধক ও সাত্ত্বিক পুরুষ ছিলেন এবং সূফী সাধনার প্রতি ছিল তার গভীর অনুরাগ।  সাহিত্যকর্ম তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তার সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। জঙ্গনামা (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। সর্বভেদবাণী (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।  ”যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ” - তার বহুলপ্রচলিত অনেক আধ্যাতিক বানীর মধ্যে একটি।  গ্রন্থের তালিকা  কাব্যগ্রন্থ  জঙ্গনামা (১৭২৩)  সর্বভেদবাণী (১৭৩২)   হিতজ্ঞানবাণী (১৭৫৩)  আম্বিয়াবাণী (১৭৫৮)  সম্মাননা কবি হেয়াত মামুদের সম্মানে বেগম রোকেয়া বিশ্ববিদ্যালয়ের একটি ভবনের নামকরণ করা হয়েছে কবি হেয়াত মামুদ একাডেমিক ভবন।  মৃত্যু ধারণা করা হয় আনুমানিক ১৭৬০ সালে তিনি মৃত্যু বরণ করেন। প্রতি বছর ঝাড়বিশিলায় কবির মাজার প্রাঙ্গণে বিভিন্ন কর্মসূচির মাধ্যমে কবির জন্ম ও মৃত্যুবার্ষিকী ১৭ ফেব্রুয়ারি পালিত হয়ে আসছে। এছাড়াও সরকারি জেলা পরিষদের উদ্যোগে কবির স্মৃতি কেন্দ্র স্থাপিত করা হয়েছে।  তথ্যসূত্র  আরো পড়ুন    বিষয়শ্রেণী:১৬৯৩-এ জন্ম বিষয়শ্রেণী:১৭৬০-এ মৃত্যু বিষয়শ্রেণী:বাঙালি কবি বিষয়শ্রেণী:রংপুর জেলার ব্যক্তি বিষয়শ্রেণী:পীরগঞ্জ উপজেলা, রংপুর বিষয়শ্রেণী:১৮শ শতাব্দীর বাঙালি কবি বিষয়শ্রেণী:দিনাজপুর জেলার ব্যক্তি বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:বাঙালি মুসলিম
thumb|right|400px|তুরস্কে কূটনৈতিক মিশন ধারী দেশসমূহের মানচিত্র  এটি তুরস্কে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর আঙ্কারায় ১২৫টি দূতাবাস রয়েছে।  দূতাবাসসমূহ thumb|right|200px| আঙ্কারায় অবস্থিত মেক্সিকোর দূতাবাস thumb|right|200px| আঙ্কারায় অবস্থিত তিউনিসিয়ার দূতাবাস thumb|200px| ইস্তানবুলে অবস্থিত মিশরের কনস্যুলেট-জেনারেল thumb|200px| ইস্তানবুলে অবস্থিত ফ্রান্সের কনস্যুলেট-জেনারেল thumb|200px| ইস্তানবুলে অবস্থিত জার্মানির কনস্যুলেট-জেনারেল thumb|200px| ইস্তানবুলে অবস্থিত ইরানের কনস্যুলেট-জেনারেল thumb|200px| ইস্তানবুলে অবস্থিত ইতালির কনস্যুলেট-জেনারেল thumb|200px| ইস্তানবুলে অবস্থিত নেদারল্যান্ডের কনস্যুলেট-জেনারেল thumb|200px| ইস্তানবুলে অবস্থিত উত্তর সাইপ্রাস তুর্কি প্রজাতন্ত্রের কনস্যুলেট-জেনারেল thumb|200px| ইস্তানবুলে অবস্থিত রোমানিয়ার কনস্যুলেট-জেনারেল thumb|200px| ইস্তানবুলে অবস্থিত রাশিয়ার কনস্যুলেট-জেনারেল thumb|right|200px| ট্রাবজনে অবস্থিত রাশিয়ার কনস্যুলেট-জেনারেল thumb|200px| ইস্তানবুলে অবস্থিত সুইডেনের কনস্যুলেট-জেনারেল thumb|200px| ইস্তানবুলে অবস্থিত যুক্তরাজ্যের কনস্যুলেট-জেনারেল  আঙ্কারা  ভবিষ্যৎ কূটনৈতিক মিশন   প্রতিনিধিত্বকারী এবং অর্থনীতি ও সাংস্কৃতিক মিশন আঙ্কারা  (প্রতিনিধিত্বকারী)  (আঙ্কারায় অবস্থিত তাইপে অর্থনীতি ও সাংস্কৃতিক মিশন)  কনস্যুলেট-জেনারেল/কনস্যুলেট  আদানা  আন্তাল্যা        (ভাইস কনস্যুলেট)  চানাক্কালে  এডিরনে    এরজুরুম  গাজিয়ান্তেপ  ইস্তানবুল  ইজমির             কারস  মেরসিন  ট্রাবজন      অনুমোদিত কূটনৈতিক ও কনসুলার মিশন    (বার্লিন)  (বার্লিন)  (বারসেল্‌স)  (দোহা)  (রোম)  (বার্লিন)  (বার্লিন)  (ইসলামাবাদ)  (তেহরান)  তথ্যসূত্র  বিষয়শ্রেণী:তুরস্কে অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:তুরস্কের কূটনীতি-সম্পর্কিত তালিকা
জয়রাম কে আর একজন ভারতীয় রাজনীতিবিদ।  তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তার পুরো নাম কালিয়াপ্পা গাউন্ডার রাঙ্গাস্বামী জয়রাম। তিনি দক্ষিণ ভারতের ম্যানচেস্টারের কোয়েম্বাটুর শহরে জন্মগ্রহণ করেন। ঐতিহ্যবাহী কঙ্গু নাড়ু শৈলীতে একটি যৌথ পারিবারিক সংস্কৃতিতে তিনি বড় হয়েছেন। তার পিতামাতা ছিলেন রঙ্গস্বামী গাউন্ডার এবং লক্ষ্মী, উভয়েই কৃষি পরিবারের সদস্য। শৈশব থেকেই, কে আর জয়রাম একজন বুদ্ধিমান, স্মার্ট, চটকদার এবং কমনীয় ব্যক্তি ছিলেন, যার সমাজ সেবার দুর্দান্ত প্রবণতা ছিল এবং তিনি যে কোনও উপায়ে অনেক লোককে সাহায্য করেছিলেন।  তিনি ২০২১ সালের মে মাসে সিঙ্গানাল্লুর নির্বাচনী এলাকা থেকে তামিলনাড়ু বিধানসভার সদস্য হিসেবে নির্বাচিত হন।  বিধানসভা কেন্দ্রে জয়ী হতে তিনি ৮১,০০০ ভোট পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ২০২১-২০২৬ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ুর রাজনীতিবিদ বিষয়শ্রেণী:তামিলনাড়ুর ব্যক্তি
গোড়াই ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৬.৭ কিলোমিটার পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।   একনজরে গোড়াই  কালের স্বাক্ষী বহনকারী লৌহজং ও বংসাই নদীর  তীরে গড়ে  উঠা মির্জাপুর উপজেলার একটি ঐতিহ্যবাহী অঞ্চল হলো গোড়াই ইউনিয়ন । কাল পরিক্রমায় আজ গোড়াই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল। গোড়াই ইউনিয়ন পরিষদের উত্তরে লতিফপুর ইউনিয়ন, দক্ষিণে মির্জাপুর উপজেলার বহুরিয়া ইউনিয়ন, পুর্বে সুনামধন্য মির্জাপুর ক্যাডেট কলেজ, আড়াই কিলোমিটার পশ্চিমে মির্জাপুর উপজেলা অবস্থিত।    জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গোড়াই ইউনিয়নের মোট জনসংখ্যা ৫৭,৮৯৭ জন। এই ইউনিয়নে মোট ঘরসংখ্যা ১৪৩৯৭ টি।  ক) নাম – ১০নং গোড়াই ইউনিয়ন পরিষদ।  খ) আয়তন – ২৯.৫৫  (বর্গ কিঃ মিঃ)  গ) লোকসংখ্যা – ৬০,১৪৪ জন (প্রায়)    ঘ) গ্রামের সংখ্যা – ২৬ টি।  ঙ) মৌজার সংখ্যা – ১৫ টি।  চ) হাট/বাজার সংখ্যা - ০৯ টি।  ছ) উপজেলা সদর থেকে যোগাযোগ মাধ্যম – অটো, টেম্পু, বাস, ট্রাক, মাই্ক্রোবাস, ইত্যাদি।  জ) শিক্ষার হার – ৫৯.৪%।      সরকারী প্রাথমিক বিদ্যালয়- ১৪টি,      বে-সরকারী রেজিঃ প্রাঃ বিদ্যালয়- ০১টি,           উচ্চ বিদ্যালয়ঃ ৪টি,      উচ্চ বালিকা বিদ্যালয়ঃ ০টি,      মাদ্রাসা- ৪টি। রাজাবাড়ী, দেওহাটা, রশিদ দেওহাটা মাদ্রসা।    কলেজ-১টি।রাজাবাড়ী কলেজ।  ঝ)চেয়ারম্যান – মোঃ তারিকুল ইসলাম নয়া  ঞ) গুরুত্বর্পূণ ধর্মীয় স্থান- ২ টি।  ট) ঐতিহাসিক/পর্যটন স্থান – ২টি। (ক) গোড়াই জমিদার বাড়ী, (খ) মির্জাপুর ক্যাডেট কলেজ ।  ঠ) ইউপি ভবন স্থাপন কাল – ১লা ডিসেম্বর ১৯৯০ ইং।  ড) গ্রাম সমূহের নাম –  (১) গোড়াই মঈন নগর, (২) গোড়াই কোদালিয়া মডেল ভিলেজ সিকদার পাড়া (৩) গোড়াই বিশার চালা, (৪) গোড়াই নাজির পাড়া (৫) গোড়াই সৈয়দপুর, (৬) গোড়াই হরির পাড়া, (৭) গোড়াই রনার চালা, (৮) গোড়াই কোদাল কাটা, (৯) গোড়াই নয়া পাড়া, (১০) গোড়াই লাল বাড়ী, (১১) গোড়াই সোহাগ পাড়া, (১২) গোড়াই গন্ধর্ব্য পাড়া, (১৩) গোড়াই আত্মারাম পাড়া, (১৪)গোড়াই জয়ের পাড়া (১৫) গোড়াই রহিমপুর, (১৬) রাজাবাড়ী,(১৭) রশিদ দেওহাটা, (১৮) গোড়াই খামার, (১৯) মীর দেওহাটা, (২০) কদিম দেওহাটা, (২১) ধেরুয়া (২২) বাইমাইল, (২৩) রানাশাল, (২৪) ভানুয়াবহ, (২৫) কলিমাজানী, (২৬) পথহারা।   শিক্ষা  গোড়াই ইউনিয়নের গড় সাক্ষরতার হার শতকরা ৫৯.৪ ভাগ (পুরুষ-৬৪.১%, মহিলা-৫৪.৮%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:মির্জাপুর উপজেলার ইউনিয়ন
স্টুয়ার্ট ম্যাটসিকেনিয়েরি (জন্ম: ৩ মে, ১৯৮৩) হারারে এলাকায় জন্মগ্রহণকারী জিম্বাবুয়ের ক্রিকেটার। আন্তর্জাতিক ক্রিকেট অঙ্গনে জিম্বাবুয়ে ক্রিকেট দলের প্রতিনিধিত্ব করছেন। মূলতঃ তিনি ব্যাটিং উদ্বোধনে নেমে থাকেন। এছাড়াও মাঝে-মধ্যে ডানহাতি অফ ব্রেক বোলিং করে থাকেন তিনি। গালি অঞ্চলে দক্ষ ফিল্ডার হিসেবে পরিচিতি রয়েছে তার।  অধিকাংশ ক্ষেত্রেই কাট এন্ড পুলের মাধ্যমে রান সংগ্রহ করেন। কিন্তু আন্তর্জাতিক ক্রিকেট অঙ্গনে উচ্চ স্তরের পেস বোলিংয়ে তাকে প্রচণ্ড সংগ্রাম করতে হয়। প্রায়শঃই তিনি লুজ শটে আউট হয়েছেন।   খেলোয়াড়ী জীবন  জিম্বাবুয়ের অনূর্ধ্ব-১৬ ও অনূর্ধ্ব-১৯ পর্যায়ের ক্রিকেটে উদীয়মান খেলোয়াড়ের স্বাক্ষর রেখেছেন। নভেম্বর, ২০০২ সালে পাকিস্তানের বিপক্ষে তার আন্তর্জাতিক ক্রিকেটে অভিষেক ঘটে। ২০০৩ সালের ক্রিকেট বিশ্বকাপে দলের অন্যতম সদস্য হিসেবে একটিমাত্র খেলায় অংশগ্রহণ করেন। ঐ বছরের শেষদিকে ইংল্যান্ডের বিপক্ষে ন্যাটওয়েস্ট সিরিজে অংশগ্রহণ করেন। তার লড়াকু ৪৪ রানের ইনিংসে ট্রেন্ট ব্রিজে অবিশ্বাস্য জয়লাভ করে জিম্বাবুয়ে দল।  ২০০৬ সালে বোর্ডের সাথে নতুন করে চুক্তিবদ্ধ হতে অস্বীকার করায় তাকে দলের বাইরে থাকতে হয়। তারপর দলে ফিরে আসলে ২০০৭ সালের শুরুতে নিজস্ব হাজারতম ওডিআই রান তোলেন। এরফলে ২০০৭ সালের বিশ্বকাপে জিম্বাবুয়ে দলের চার খেলোয়াড়ের একজনরূপে এ অর্জনে সক্ষম হন। এছাড়াও ২০০৭ সালের দলটিতে তিনিই একমাত্র খেলোয়াড় ছিলেন যিনি ২০০৩ সালের দলে খেলেছিলেন।   বিশ্বকাপ ক্রিকেট, ২০১৫  জিম্বাবুয়ের দল নির্বাচকমণ্ডলীর আহ্বায়ক গিভমোর মাকোনি সর্বশেষ ২০১২ সালে আইসিসি বিশ্ব টুয়েন্টি২০ ক্রিকেট প্রতিযোগিতায় অংশগ্রহণের পর থেকে আন্তর্জাতিক ক্রিকেট অঙ্গনে যোগসূত্র না থাকলেও ম্যাটসিকেনিয়েরিকে ২০১৫ সালের ক্রিকেট বিশ্বকাপে ১৫-সদস্যের চূড়ান্ত দলের অন্যতম সদস্য হিসেবে অন্তর্ভুক্ত করেন।   তথ্যসূত্র    আরও দেখুন   টয়ান্ডা মুপারিয়া  জিম্বাবুয়ে জাতীয় ক্রিকেট দল  ২০১৫ ক্রিকেট বিশ্বকাপ দলসমূহ   বহিঃসংযোগ   বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মনিকাল্যান্ডের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:সিএফএক্স একাডেমির ক্রিকেটার
রিচার্ড বেনিয়ন (১৭৪৬-১৭৯৬) ছিলেন একজন ইংরেজ জমির মালিক এবং রাজনীতিবিদ যিনি ১৭৭৪ থেকে ১৭৯৬ সাল পর্যন্ত হাউস অফ কমন্সে বসেছিলেন।   জীবনী  থাম্ব|এনগেলফিল্ডে তার মায়ের কাছে রিচার্ড বেনিয়ন দ্বারা নির্মিত স্মৃতিস্তম্ভ বেনিয়ন ছিলেন মাদ্রাজের প্রেসিডেন্ট রিচার্ড বেনিয়ন এবং তার তৃতীয় স্ত্রী মেরি টাইসেনের পুত্র, হ্যাকনির ফ্রান্সিস টাইসেনের কন্যা এবং ২৮ জুন ১৭৪৬ সালে জন্মগ্রহণ করেন। তিনি ১৭৫৯ থেকে ১৭৬২ সাল পর্যন্ত ইটন কলেজে শিক্ষা লাভ করেন। তিনি প্রথম ব্যারোনেট স্যার এডওয়ার্ড হুলসের কন্যা হান্না হালসকে বিয়ে করেন। ১৭৭৪ সালের ২৭ সেপ্টেম্বর তার বাবা মারা যান এবং তিনি গিডিয়া হল এবং এঙ্গেলফিল্ড হাউসে তার সম্পত্তিতে উত্তরাধিকারী হন।  বেনিয়ন ছিলেন লর্ড ফিটজউইলিয়ামের ইটনের একজন বন্ধু এবং সমসাময়িক, এবং ১৬ ফেব্রুয়ারি ১৭৭৪-এ একটি উপ-নির্বাচনে পিটারবোরোর সংসদ সদস্য হিসাবে তার আগ্রহের কারণে ফিরে এসেছিলেন। ১৭৭৪ সালের সাধারণ নির্বাচনে তিনি পিটারবোরোতে একটি প্রতিদ্বন্দ্বিতা করে ফিরে আসেন। ১৭৭৯ সালে পাবলিক লেজার তাকে "একজন সৎ ব্যক্তি" হিসাবে বর্ণনা করেছিল। তিনি ১৭৮০, ১৭৮৪ এবং ১৭৯০ সালে পিটারবোরোতে বিনা প্রতিদ্বন্দ্বিতায় ফিরে আসেন। তিনি রাজনীতিতে লর্ড ফিটজউইলিয়ামকে অনুসরণ করেছিলেন এবং হাউসে তার বক্তৃতা করার কোনো রেকর্ড নেই। ১৭৯৬ সালে পুনঃনির্বাচনে তিনি বেশিদিন টিকে ছিলেন না। বাম|থাম্ব| ইঙ্গেলফিল্ড হাউস ১৭৯৬ সালের ২২ আগস্ট বেনিয়ন 'পাকস্থলীতে গাউটের কারণে' মারা যান, এসেক্স এবং বার্কশায়ারে £৮,০০০ পাউন্ড মূল্যের সম্পত্তি রেখে যান। তিনি তার পুত্র রিচার্ড বেনিয়ন ডি বেউভোয়ারের স্থলাভিষিক্ত হন। তার মেয়ে এমা উইলিয়াম হেনরি ফেলোসকে বিয়ে করেন এবং তার মেয়ে মারিয়া জর্জ ব্রড্রিককে বিয়ে করেন, ৪র্থ ভিসকাউন্ট মিডলটন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৭৯৬-এ মৃত্যু বিষয়শ্রেণী:১৭৪৬-এ জন্ম বিষয়শ্রেণী:বেনিয়ন পরিবার
থাম্ব|পেপটাইড বন্ধন গঠন একটি আলফা অ্যামিনো অ্যাসিডের কারবক্সি গ্রুপের সাথে আরেকটি আলফা অ্যামিনো অ্যাসিডের অ্যামিনো গ্রুপের ঘনীভবন বিক্রিয়ায় যে বিশেষ আমাইড বন্ধন সৃষ্টি হয় তা-ই পেপটাইড বন্ধন। প্রোটিনের ভিতরে অ্যামিনো অ্যাসিডরা এই বন্ধনেই আবদ্ধ থাকে।  রেসোনান্সের ফলে পেপটাইড বন্ধনে ৪০% দ্বিবন্ধন বৈশিষ্ট্য (৬০% একবন্ধন) আছে। thumb|রেসোনান্সের ফলে পেপটাইড বন্ধন বন্ধনে ৪০% দ্বিবন্ধন বৈশিষ্ট্য (৬০% একবন্ধন) আছে  তথ্যসূত্র  বিষয়শ্রেণী:প্রাণ রসায়ন বিষয়শ্রেণী:প্রোটিন কাঠামো বিষয়শ্রেণী:রাসায়নিক বন্ধন
মেহক গুল (জন্ম ২০০০) একজন পাকিস্তানি দাবাড়ু। তিনি ৪২তম দাবা অলিম্পিয়াডে মহিলা প্রার্থী মাস্টার ফিদে খেতাব অর্জন করেন। তিনি এই খেতাব অর্জনকারী সর্বকনিষ্ঠ পাকিস্তানি তিনি পঁয়তাল্লিশ সেকেন্ডে একটি দাবাবোর্ড সাজানোর বিশ্ব রেকর্ডও করেন।   আমি আজ খুশি  ছয় বছর বয়সে গুল দাবা খেলা শিখেন। তিনি জুন ২০১২-এ পাঞ্জাব দাবা চ্যাম্পিয়নশিপ এবং জাতীয় দাবা চ্যাম্পিয়নশিপে যথাক্রমে তৃতীয় এবং পঞ্চম স্থান অর্জন করেন। তার বাবার প্রশিক্ষণে তিনি বারো বছর বয়সে প্রথম আন্তর্জাতিক দাবা ইভেন্টে অংশগ্রহণ করেন, যখন তিনি ইস্তাম্বুলে অনুষ্ঠিত ৪০তম দাবা অলিম্পিয়াডে পাকিস্তানের প্রতিনিধিত্ব করেন। তিনি আজারবাইজানের বাকুতে অনুষ্ঠিত ৪২তম দাবা অলিম্পিয়াডে অংশগ্রহণ করেন। গুল তার খেলা ১১টি ম্যাচের মধ্যে ৬টি জিতেছে এবং মহিলা প্রার্থী মাস্টার খেতাব পেয়েছিলেন। তিনি নভেম্বর ২০১৬ এ লিটল মাস্টার দাবা টুর্নামেন্টে তার স্কুলের প্রতিনিধিত্ব করেন এবং তৃতীয় স্থান অর্জন করেন।   তথ্যসূত্র    বহিঃসংযোগ          বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:পাকিস্তানি দাবাড়ু বিষয়শ্রেণী:লাহোরের ক্রীড়াবিদ
জ্ঞান চক্রবর্তী (১৯০৬ ― ১৮ আগস্ট ১৯৭৭) ছিলেন একজন বাংলাদেশি সাম্রাজ্যবাদবিরোধী সশস্ত্র বিপ্লবী ও সাম্যবাদী নেতা। জন্ম হয়েছিল ঢাকার বিক্রমপুরে। পিতা লব্ধপ্রতিষ্ঠ উকিল যামিনী চক্রবর্তী।   শিক্ষা  মাত্র ১২ বছর বয়সে তিনি সশস্ত্র বিপ্লববাদী সংগঠন অনুশীলন সমিতির শাখা ‘বাণী সংঘে’র সাথে যুক্ত হন। পরে যুগান্তর দলে যোগ দেন। ১৯৩১ সালে তিনি গ্রেফতার হন। ওই বছর তিনি ঢাকা বিশ্ববিদ্যালয়ে এম.এস.সি পড়ছিলেন। এসময় তার অন্যতম বন্ধু ছিলেন বিপ্লবী জগদীশ চক্রবর্তী।   সাম্যবাদী আন্দোলন  গ্রেপ্তার হয়ে বক্সা দুর্গ ও দেউলি বন্দিনিবাসে আটক থাকেন এবং এখানেই মার্কসবাদী দর্শনে আগ্রহ জন্মে। 'কমিউনিস্ট কনসলিডেশনে' যোগ দিয়ে ১৯৩৮ সালে মুক্তিলাভের পর ঢাকায় কমিউন করে সকলকে নিয়ে যৌথভাবে থাকতে আরম্ভ করেন। তার কমিউন থেকেই নানারকম গণসংগঠনের প্রচেষ্টা, বিড়িশ্রমিক, ও মজদুর ইউনিয়ন সংগঠিত হয়। গ্রামীণ কৃষকরাও এসে পরামর্শ নিতেন। ঢাকায় রেবতী মোহন বর্মণের উদ্যোগে মার্ক্সবাদী প্রকাশনার কেন্দ্র স্থাপিত হলে নেপাল নাগ, রণেন বসুর সাথে তিনি মার্ক্সবাদী পুস্তক প্রকাশ ও প্রচারের দায়িত্ব নেন। সাম্রাজ্যবাদ বিরোধী পুস্তক গোপনে বা ছদ্মবেশে তিনি বিলি করতেন। কমিউনিস্ট পার্টি নিষিদ্ধ হলে কংগ্রেস কর্মীদের সাথে সাম্রাজ্যবাদ বিরোধী ঐক্যের দাবীতে সম্মেলনে অংশ নেন। এই সময় ১৪৪ ধারা ভঙ্গের অভিযোগে পুলিশ তাকে গ্রেপ্তার করে। ১৯৪৩- ৪৭ সালে ঢাকা জেলা কমিউনিস্ট পার্টির সম্পাদক ছিলেন।  সেই সময় প্রগতিশীল তরুন, ছাত্র- যুব, বুদ্ধিজীবী এবং উকিলদের ভেতর সাম্যবাদী আদর্শ ও চেতনা প্রসারে তার ভূমিকা ছিল। ১৯৪৮ সালে কমিউনিস্ট পার্টি পূনরায় নিষিদ্ধ হলে আবার কারাবাস হয়। মুক্তি পেলেও পুলিশি হামলা চলতে থাকে তার ওপরে।   মুক্তিযুদ্ধ  ১৯৫৮ সালে আইয়ুব খানের সামরিক শাসনে তাকে নিয়ে ২০ জন কমিউনিস্ট নেতার ওপর গ্রেপ্তারী পরোয়ানা জারী হয়েছিল। বাংলাদেশ মুক্তিযুদ্ধ চলাকালীন ঢাকায় মুক্তিযোদ্ধাদের শিবির পরিচালনার ভার নিয়েছিলেন বৃদ্ধ বয়েসেও। ১৯৭৫ এ মুজিবর রহমানের হত্যার পর সামরিক শাসন জারী হলে আবার আত্মগোপন করেন। আজীবন সকলের সাথে কষ্ট স্বীকার করে দিনযাপন করেছেন। জীবনের ৩৫ বছর আত্মগোপনে বা কারান্তরালে কাটিয়েছেন এই বিপ্লবী। গ্রামাঞ্চলে কাজ করার সময় টাইফয়েড রোগে আক্রান্ত হন।   লেখা  ঢাকা জিলার কমিউনিস্ট পার্টির ইতিহাস ও অমর লেনিন তার সৃষ্ট রচনা।   মৃত্যু  চিকিৎসার কারণে কলকাতায় আসেন এবং হাসপাতালে মারা যান ১৮ আগস্ট ১৯৭৭।   তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৭-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সমাজতন্ত্রী বিষয়শ্রেণী:ভারতের স্বাধীনতা আন্দোলন বিষয়শ্রেণী:বাংলাদেশী সাম্যবাদী বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
কেন্দ্র|মাঝগ্রাম জংশন এর প্ল্যাটফর্ম মাঝগ্রাম জংশন রেলওয়ে স্টেশন বাংলাদেশের রাজশাহী বিভাগের নাটোর জেলার লালপুর উপজেলার দুয়ারিয়া ইউনিয়নে অবস্থিত।রেলওয়ে জংশন স্টেশনটি বাংলাদেশের পশ্চিমাঞ্চলের অন্তর্ভুক্ত একটি রেলওয়ে জংশন।   রেলপথ  মাঝগ্রাম  রেলওয়ে জংশন স্টেশন হতে দক্ষিণ পূর্ব বরাবর পাবনা শহর হয়ে ঢালারচর পর্যন্ত ব্রগেজ রেলপথ রয়েছে এবং পূর্ব বরাবর যমুনা সেতু  হয়ে ঢাকা পর্যন্ত  ডুয়েলগেজ  রেলপথ রয়েছে।   অবকাঠামো  আউটার সিগন্যাল কাঠামো:  স্টেশনটির রেল লাইন পরিচালনা ও পরিবর্তন  ডিজিটাল  সিস্টেমে হয়ে থাকে। স্টেশনের উভয়পাশে ২টি করে মোট ৪টি ডিজিটাল  সিস্টেমের আউটার সিগন্যাল পয়েন্ট আছে।  উভয়পাশে প্রধান  আউটার সিগন্যাল পোলে  প্রবেশকৃত ট্রেনকে তিনটি   লাইনের পথ পরিবর্তনের নির্দেশনা দিতে সক্ষম । ট্রেনকে স্টেশনে প্রবেশের অনুমতি দিলে আউটার সিগন্যালে হলুদ বাতি   জ্বলে ওঠে এবং ট্রেনকে প্রবেশের অনুমতি না দিলে লাল বাতি জ্বলে ওঠে। ট্রেন থ্রু পাস্  নির্দেশনা দিলে হোম এবং আউটার উভয় সিগন্যালে সবুজ বাতি জ্বলে  ।  নির্দেশক বাতিগুলো বিদ্যুৎ শক্তির মাধ্যমে জ্বলে থাকে। স্টেশনের সিগন্যাল  কক্ষ হতে ডিজিটাল  উপায়ে কম্পিউটার দ্বারা সকল  সিগন্যাল পরিচালিত হয়। +লাইন সংখ্যা দক্ষিণ  দিক হতেলাইন ১লাইন ২লাইন ৩প্লার্টফর্মপ্লার্টফর্ম নং ১প্লার্টফর্ম নং ২নং অনুপস্থিতলাইনেই ধরণলুপ লাইনলুপ লাইনপ্রধান লাইনগেজডুয়েল গেজডুয়েল গেজডুয়েল গেজপরিষেবা যাত্রীবাহী ট্রেন যাত্রা বিরতি  একাধিক ট্রেন ক্রসিং যাত্রীবাহী ট্রেন যাত্রা বিরতি  একাধিক ট্রেন ক্রসিং একাধিক ট্রেন ক্রসিং  থ্রু পাস  ইতিহাস ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় মাঝগ্রাম রেলওয়ে স্টেশন তৈরী হয়। ২০১৮ সালে মাঝগ্রাম থেকে পাবনা পর্যন্ত রেললাইন চালু হলে মাঝগ্রাম জংশন স্টেশনে পরিণত হয়।রেলওয়ে স্টেশনটি নাটোর ও পাবনা জেলার সীমান্তবর্তী রেলওয়ে স্টেশন।  পরিষেবা মাঝগ্রাম জংশন রেলওয়ে স্টেশন দিয়ে যে সকল ট্রেন যাত্রাবিরতি দেয়  : +ট্রেনের নংট্রেনের নামগন্তব্য ডাউনগন্তব্য আপসাপ্তাহিক  বন্ধট্রেনের ধরনপরিষেবা1৭৭৯/৭৮০ঢালারচর এক্সপ্রেসঢালারচর, পাবনা রাজশাহীমঙ্গলবারআন্তঃনগরচালু2৫/৬রাজশাহী এক্সপ্রেসঢাকারাজশাহীবুধবারকমিউটারচালু3ঢালারচর সাটলঢালারচর, পাবনা ঈশ্বরদীসোমবারসাটলচালু4ঢাকা কমিউটারঢাকাঈশ্বরদীনেইকমিউটারচালু যে সকল যাত্রীবাহী ট্রেন থ্রু পাস যায় :  একতা এক্সপ্রেস দ্রুতযান এক্সপ্রেস  পঞ্চগড় এক্সপ্রেস লালমনি এক্সপ্রেস রংপুর এক্সপ্রেস নীলসাগর এক্সপ্রেস কুড়িগ্রাম এক্সপ্রেস সিল্কসিটি এক্সপ্রেস ধুমকেতু এক্সপ্রেস পদ্মা এক্সপ্রেস বনলতা এক্সপ্রেস চিত্রা এক্সপ্রেস বুড়িমারী এক্সপ্রেস  তথ্যসূত্র  বিষয়শ্রেণী:বাংলাদেশের রেলওয়ে জংশন স্টেশন বিষয়শ্রেণী:নাটোর জেলার রেলওয়ে স্টেশন